=== Kemiske egenskaber ===
Med undtagelse af [[ædelgas]]serne kan svovl indgå i [[Kemisk forbindelse|kemiske forbindelser]] med alle andre grundstoffer; heri optræder svovl med [[oxidationtrin]]ene −2, +2, +4, +6 og i enkelte tilfælde også +1. Svovl kan [[Forbrænding|brænde]] i [[atmosfærisk luft]] med en [[blå]]lig [[flamme]], hvorved det reagerer med luftens indhold af [[ilt]] under dannelse af det stærkt lugtende [[svovldioxid]], SO<sub>2</sub>. En anden ildelugtende svovlforbindelse er [[svovlbrinte]], [[Brint|H]]<sub>2</sub>S, der sammen med [[Organisk kemi|organiske]] svovlforbindelser er "ansvarlig" for lugten af rådne [[æg]]. Svovl i sig selv er lugtfri og, når der tales om lugten af svovl, er det oftest H<sub>2</sub>S eller SO<sub>2</sub> der refereres til.
Kemi